b"\n_START_ARTICLE_\nMeghna\n_START_SECTION_\nCurs\n_START_PARAGRAPH_\nEs forma a l'interior de Bangla Desh per la uni\xc3\xb3 de diferents rius originats en les regions muntanyoses de l'\xc3\x8dndia oriental en especial el Surma (Barak) i el Kushiyara. Despr\xc3\xa9s se li uneix el Dhaleswari. Fins al districte de Chandpur \xc3\xa9s anomenat Alt Meghna; en aquest districte s'uneix al Padma que s'acaba d'unir al Yamuna, i en endavant \xc3\xa9s anomenat Baix Meghna. Al districte de Barisal, el riu Safipur, una branca del Surma, se li uneix. Al districte de Brahmanbaria el riu Titas se separa del Meghna i despr\xc3\xa9s de 240 km s'hi reuneix altre cop prop de Nabinagar (encara que \xc3\xa9s un sol riu forma dues branques separades fins que es torna a unir al riu principal). Altres branques que forma el riu s\xc3\xb3n el Pagli, Katalia, Dhonagoda, Matlab i Udhamodi tots els quals despr\xc3\xa9s se li tornen a unir._NEWLINE_Al districte de Comilla se li uneix el Gomoti. El riu Dakatua tamb\xc3\xa9 forma part del sistema fluvial del Meghna en aquest districte. Finalment entra al districte de Bhola, on finalmnent desaigua a la badia de Bengala en una zona en la qual t\xc3\xa9 12 km d'ample. A la desembocadura obre dos bra\xc3\xa7os principals formant una illa, i la part occidental s'anomena Ilsha i l'oriental Bamni; altres dos bra\xc3\xa7os menors tamb\xc3\xa9 formen dues illes m\xc3\xa9s (les illes s'anomenen Dakhin Shahbazpur, Hatia i Sandwip). Al cicl\xc3\xb3 del maig de 1867 l'illa Hatia va quedar submergida per una onada que va arribar a 64 metres d'alt. El desastre m\xc3\xa9s gran fou el 31 d'octubre de 1876 quan Bengala va quedar sota l'aigua i van morir cent mil persones, molts a les illes d'Hatia u Sandwip (on va morir el 20% de la poblaci\xc3\xb3 directament i despr\xc3\xa9s un altre 20% m\xc3\xa9s per les epid\xc3\xa8mies)"